|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНАТА КОНСУЛТАЦИЯ НА ПРОЕКТ НА  НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА  СХЕМИТЕ ЗА ДИРЕКТНИ ПЛАЩАНИЯ** |

| **№** | **Организация/  потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Асоциация на българските биволовъди –  Шумен  abb@gbg.bg  14.01.2021 г.  (по електронен път) | Биволът е къснозряло животно, тоест с по-бавен растеж и развитие в сравнение с останалите селскостопански животни. При биволиците растежът завършва чак след трето омалчване (раждане), което определя и по-високата възраст на първо заплождане между 20 - 28 месеца, и съответно на първо омалачване между 30 - 38 месеца. |  |  |
|  |  | Въз основа на гореизложеното Асоциация на българските биволовъди (АББ) предлага в проекта на наредба за изменение и допълнение на Наредба № 3 от 2015 г. за условията и реда за прилагане на схемите за директни плащания в Допълнителни разпоредби, параграф 1, точка 4а да бъде увеличена възрастта на женските животни на 36 месеца. Тоест точка 4а. „Биволи по схемата за обвързано подпомагане за биволи“ са женски животни па 27 месеца и повече да бъде променена на 4а. „Биволи по схемата за обвързано подпомагане за бивали“ са женски животни на 36 месеца и повече. | Не се приема | За Кампания 2020 минималната възраст за подпомагане на биволи по Схемата за обвързано подпомагане за биволи е увеличена от 18 на 27 месеца. Анализите показват, че не е отпаднала необходимостта от подпомагане на животните от целевата група от 27 до 36 месаца при биволите.  Евентуалната промяна на параметрите на схемата, въз основа на които е нотифицирана и одобрена от Европейската комисия, ще доведе до намаляване на броя на заявените за подпомагане животни и до необходимост от намаляване на количествените лимити и на бюджета на схемата. |
|  |  | Това кореспондира и с направеното от АББ предложение до тематичната работна група за разработване на Стратегически план за развитие на земеделието и селските райони за програмния период 2021 – 2027 г. в проекта на интервенции, финансирани от Европейският фонд за гарантиране в земеделието - „Обвързана подкрепа за биволи“ заявените за подпомагане животни да са на възраст от 36 месеца до 20 години. |  |  |